User:Ayesha321/sandbox

தொடக்கம் மக்கள் கழகம் (People’s Association) இன நல்லிணக்கத்தையும் சமூக ஒருங்கிணைப்பையும் ஊக்குவிக்க அரசாங்க ஆணைபெற்ற கழகமாக 1960-ஆம் ஆண்டு ஜூலை மாதம் முதல் தேதியன்று நிறுவப்பெற்றது. 1950 மற்றும் 1960-களில் சிங்கப்பூரில் ஏற்பட்ட இன மற்றும் அரசியல் பதற்றங்களை எதிர்கொள்வதற்காகவும் பல்வேறு இனங்களுக்கு இடையே நெருக்கமான உறவை ஊக்குவிப்பதற்காகவும் அரசாங்கத்தால், நாடாளுமன்றத்தில், மக்கள் கழகம், சட்டத்தின் மூலம் நிறுவப்பட்டது. மக்கள் கழகம் தனது 50-ஆம் ஆண்டு நிறைவை 2010-ஆண்டு அனுசரித்தது.  சின்னம் மக்கள் கழகத்தின் சின்னம் தொடர்ச்சியான வளையங்களைக் கொண்டது. அது, எல்லா இனப் பின்னணியையும் கொண்ட சிங்கப்பூரர்களை ஒன்றிணைத்துப் பல்லின நல்லிணக்கத்தை ஊக்குவிக்கும் மக்கள் கழகத்தின் நோக்கத்தைப் பிரதிபலிப்பதாக அமைந்துள்ளது. மாறுபட்ட சமூகத்தினர் தங்களின் தனிப்பட்ட அடையாளமும் பண்பாட்டு மதிப்பும் மாறாமல் ஒன்றுகூடி ஒற்றுமையுடன் பழகுவதை வட்டங்கள் பிரதிபலிக்கின்றன. சிவப்பு வண்ணம் வெவ்வேறு சமூகத்தினரின் ஆர்வத்தையும் துடிப்பையும் பிரதிபலிக்கிறது. மேலும், அது மக்கள் மற்றும் மக்கள் கழகத்தின் வளர்ச்சியையும் முதிர்ச்சியையும் குறிப்பதாக உள்ளது.

தொலைநோக்கு அனைத்து சமூகங்களும் ஒன்றிணைந்து நெருக்கமான பிணைப்புடன் நாட்டை வலுப்படுத்த வேண்டும் என்பதே மக்கள் கழகத்தின் தொலைநோக்காகும். குடியிருப்பாளர்கள், வசிப்போர் குழுக்கள், அக்கம்பக்கக் குழுக்கள் போன்ற குழுக்களைத் தங்களுக்கிடையே அமைத்துக்கொண்டு அவர்களுடைய பொதுவான ஆர்வத்தையும் நட்பையும் வளர்த்துக்கொள்ள மக்கள் கழகம் ஊக்குவிக்கிறது.